open-index/open-wikipedia-markdown huggingface dataset:
Ione Skye

**Ione Skye Leitch** (s. 4. syyskuuta 1970 Hertfordshire, Iso-Britannia) on yhdysvaltalainen näyttelijä.

## Ura
Skye tunnetaan muiden muassa vuoden 1989 elokuvasta *[[Loistokaveri]]* (*Say Anything...*). Hänen ensimmäinen elokuvansa oli *[[Tuhon ranta]]* (*River's Edge*) vuonna 1986, ja hän näytteli nimiroolin elokuvassa *The Rachel Papers* (1989). Vuonna 1992 hän näytteli Elanore Greyta lyhytikäisessa televisiosarjassa *Covington Cross*. Myöhemmin hän teki Mrs. Vealin roolin *[[Sukuvika]]*-televisiosarjan jaksoon. Hänellä oli myös pieni, mutta merkityksellinen osa David Fincherin elokuvassa *[[Zodiac (elokuva)|Zodiac]]* (2007).

## Yksityiselämä
Skye syntyi Hertfordshiressä Englannissa. Hänen vanhempansa ovat malli Enid Karl (o.s. Stulberger) ja muusikko Donovan. Hänen isänsä on skotlantilainen ja äitinsä amerikanjuutalainen. Hänen veljensä on Camp Freddy -yhtyeen laulaja Donovan Leitch, Jr. Skye kasvoi Los Angelesissa, San Franciscossa ja Connecticutissa, ja kävi lyhyen aikaa Hollywood High School for the Performing Arts -koulua vuonna 1987.

Skye on seurustellut Red Hot Chili Peppers -yhtyeen keulakuva Anthony Kiedisin kanssa. Hänen ensimmäinen aviomiehensä oli Beastie Boysin Adam Horovitz. Skyen on väitetty olleen suhteessa muotimalli Jenny Shimizun kanssa ensimmäisen avioliittonsa jälkeen. Hänellä on yksi lapsi, suunnittelija David Netton kanssa. Vuonna 2008 Skye kihlautui muusikko Ben Leen kanssa.

Australialaisella Kisschasy-yhtyeellä on ”Ione Skye” -niminen kappale, joka on julkaistu vuonna 2005.

## Filmografia
* *[[Tuhon ranta]]* (*River's Edge*, 1986)
* *[[Stranded (elokuva)|Stranded]]* (1987)
* *[[Edessä on pitkä yö Jimmy Reardon]]* (*A Night in the Life of Jimmy Reardon*, 1988)
* *[[Loistokaveri]]* (*Say Anything...*, 1989)
* *The Rachel Papers* (1989)
* *[[Mindwalk]]* (1991)
* *[[Guncrazy – Hullu rakkaus]]* (*Guncrazy*, 1992)
* *[[Wayne’s World]]* (1992)
* *[[Päätepysäkki New Mexico]]* (*Gas Food Lodging*, 1992)
* *[[Haarniskahovi]]* (*Covington Cross*, 1992, televisiosarja)
* *[[Neljä huonetta]]* (1995)
* *[[Kundi kuin unelma]]* (*Dream for an Insomniac*, 1996)
* *[[Täydellinen äiti]]* (*The Perfect Mother* tai *A Perfect Mother*, 1997)
* *I guardiani del cielo* (1998, televisioelokuva)
* *Jump!* (1999)
* *[[But I’m a Cheerleader]]* (1999)
* *Mascara* (1999)
* *[[Moonglow (elokuva)|Moonglow]]* (2000)
* *Dry Cycle* (2003)
* *Return to Babylon* (2004)
* *[[Sukuvika]]* (Arrested Development, 2005, televisiosarja)
* *[[Fever Pitch – uhkapeluri]]* (*Fever Pitch*, 2005)
* *The Lather Effect* (2006)
* *[[Zodiac (elokuva)|Zodiac]]* (2007)
* *My Father’s Will* (2008)

## Lähteet

## Aiheesta muualla
* 
*
James Gordon Bennett nuorempi

**James Gordon Bennett nuorempi** (10. toukokuuta 1841 – 14. toukokuuta 1918 Beaulieu-sur-Mer, Alpes-Maritimes, Ranska) oli isänsä perustaman lehden *[[The New York Herald]]in* kustantaja ja päätoimittaja vuodesta 1866, jolloin isä siirsi vastuun hänelle. Hänen aikanaan lehti kuitenkin hiipui, ja hänen kuoltuaan se yhdistettiin New York Tribuneen.

Bennett oli kuitenkin merkittävä muilla aloilla. Hän lähetti matkaan Henry Morton Stanleyn 1871 etsimään kadonnutta David Livingstonea ja sai vastineena yksinoikeuden kertoa matkasta. Hän varusti pohjoisnapatutkimusmatkan, joka kuitenkin epäonnistui. Hän lahjoitti 1899 autourheilun erikoispalkinnon Gordon Bennettin pokaalin. 

Asetuttuaan Pariisiin hän perusti siellä *[[International Herald Tribune]]n*.

Hän avioitui vasta 73-vuotiaana paronitar de Reuterin kanssa.
Michelle Shocked

**Michelle Shocked** (s. **Karen Michelle Johnston**, 24. helmikuuta 1962 Dallas, Yhdysvallat) on yhdysvaltalainen laulaja-lauluntekijä, jonka musiikissa ja esiintymisissä on vaikutteita hänen texasilaisilta juuriltaan ja poliittisesta aktiivisuudestaan. Hänen ensimmäisen levy-yhtiönsä tuottaja vertasi hänen itsevarmaa tyyliään trubaduureihin, kuten Joni Mitchell, Spider John Koerner ja Dave Van Ronk.

## Valikoitu diskografia
* *The Texas Campfire Tapes* (1986)
* *Short Sharp Shocked* (1988)
* *Captain Swing* (1989)
* *Arkansas Traveler* (1992)
* *Kind Hearted Woman* (1994)
* *Good News* (1998)
* *Deep Natural* (2001)
* *Dub Natural* (2001)
* *Don't Ask Don't Tell* (2005)
* *Got No Strings* (2005)
* *Mexican Standoff* (2005)
* *ToHeavenURide* (2007)

## Aiheesta muualla
* Viralliset kotisivut
Sheryl Morgan

**Sheryl Morgan** (s. 6. marraskuuta 1983, Manchester, Jamaika) on jamaikalainen yleisurheilija, jonka päämatkoja ovat 400 metrin juoksu ja 400 metrin aitajuoksu.

Morgan karsiutui 2000 Santiago de Chilen nuorten MM-kisoissa 400 metrin välierissä ajalla 53,64. Kaksi vuotta myöhemmin hän voitti Kingstonin nuorten MM-kisoissa matkan pronssia ajalla 52,61. Birminghamin sisäratojen MM-kisoissa 2003 Morgan oli mukana Jamaikan joukkueessa, joka voitti MM-hopeaa 4 x 400 metrin viestijuoksussa.

## Ennätykset
* 400 metrin juoksu: 52,31 (2001)
* 400 metrin aitajuoksu: 56,81 (2002)

## Lähteet
Dag Hemdal

**Dag Tor Henrik Hemdal** (8. heinäkuuta 1913 Porvoo – 11. lokakuuta 1965 Helsinki) oli suomalainen ruotsinkielinen kirjailija ja toimittaja. Hän työskenteli toimittajana muun muassa *[[Hufvudstadsbladet]]* ja ''Nya Pressen'' -lehdissä. 

Hemdalin teoksiin kuuluvat esikoisteos *Reservfänrik*, sotakirja *Tulenjohtaja* ja nuortenfantasia *Leopardien laakso*. Kaunokirjallisten teosten lisäksi hän kirjoitti muun muassa unikirjoja. Hän oli myös astrologi ja hän laati horoskooppeja muun muassa ''Apu''-lehteen.

## Teoksia
Omalla nimellä:
* *Reservfänrik*. Söderström, Helsingfors 1940 (suomeksi nimellä *Etulinjassa:* *Reservivänrikki talvisodassa*. Lind & Co AB  2023)
* *Eldledare*. Lars Hökberg, Stockholm 1941 (suomeksi nimellä *Tulenjohtaja*. Otava 1941)
* *Konungens guldmakare : roman om Gustav den tredjes alkemist*. Söderström, Helsingfors 1943, 1944 (suomeksi nimellä *Kuninkaan kullantekijä*. Lehtiyhtymä, Helsinki 1945)
* *Alkoholist*. Söderström, Helsingfors 1944 (suomeksi nimellä *Olin alkoholisti*. Kivi, Helsinki 1949)
* *Kohtalon peili*. Lehtipaino, Helsinki 1944
* *Käyttäytymisen taito*. Lehtipaino, Helsinki 1944
* *Menestyksen, onnen ja rakkauden merkit*. Ilmarinen, Helsinki 1945
* *Hjärtat är ett strängaspel : en roman om [[Chopin]]s ungdomskärlek*. Söderström, Helsingfors 1946
* *Suomen avain : tietoja maastamme* ; päätoimittaja Veikko Karumo ; toimitussihteerit Pentti Aarnio ja Dag Hemdal ; kuvittaja Asmo Alho. Lehtipaino, Helsinki 1946
* *Leopardmännen : äventyrberättelse för ungdom*. Söderström, Helsingfors 1947 (suomeksi nimellä *Leopardien laakso*. Paletin nuorisokirjat, Helsinki 1947)
* *Aarniometsän hirmuvaltias*. Paletti, Helsinki 1948
* *Vårt enda liv*. Söderström, Helsingfors 1952
* *Unikirja tämän päivän ihmisille*. Perjantai-osakeyhtiö, Oulu 1955, uudistettu painos nimellä *Unien opas*. Kolmiokirja, Oulu 1986
* *Orient i oro* ; illustrerad med fotografier av Eija Seras. Söderström, Helsingfors 1959
Nimimerkillä *Alec de Beyrone*:
* *Lemmen sävel : romaani Chopinin nuoruudenrakkaudesta*. Lehtipaino, Helsinki 1946
Nimimerkillä *Cheyer*:
* *Kädestä ennustamisen taito*. Lehtipaino, Helsinki 1944
Nimimerkillä *René Fortunas*:
* *Miten voitan arpajaisissa? : kansainvälisiä menetelmiä*. Fennia, Helsinki 1944
Nimimerkillä *Beau Geste*:
* *Suullinen ja kirjallinen esitystaito*. Lehtipaino, Helsinki 1944
Nimimerkillä *Klaus Serranto*:
* *Ihana mies : hauskoja neekerijuttuja*. Lehtipaino, Helsinki 1944
Nimimerkillä *Voix:
* *Miten menettelisin*. Paletti, Helsinki 1948

== Suomennoksia ==
* [[F. S. Krauss]] : *Artemidoroksen suuri unikirja*. Mantere, Helsinki 1946

== Ruotsinnoksia ==
* [[Emil Koponen]] - [[Eero Viitanen]] : *Viborgs sista dagar : skildrade på grundvalen av dokument och egna erfarenheter*. Fahlcrantz & Gumaelius, Stockholm 1941 (alkuteos *Viipurin viimeiset päivät'')

## Lähteet
* 
* Uppslagsverket Finland : Dag Hemdal

## Aiheesta muualla
* Dag Hemdal : Atlantilainen rapsodia, Aamulehti, 24.03.1934, nro 81, s. 15, Kansalliskirjaston digitaaliset aineistot
* Dag Hemdal : Tulevaisuuden sota kirjailijoitten mielikuvituksessa, Hakkapeliitta, 26.07.1938, nro 30, s. 16, Kansalliskirjaston digitaaliset aineistot
M/S Fingard

**M/S Fingard** () on suomalaisen Bore -varustamon omistuksessa oleva oleva kuivarahtialus. Alus on rakennettu vuonna 2000 Damen Shipyardsin telakalla Hoogezandissa, Alankomaissa. Aluksen konttikapasiteetti (TEU) on 224 ja puutavarakapasiteetti 5&nbsp;700 m³. Kuollutta painoa *Fingardilla* on 4&nbsp;951 tonnia. Alus on rekisteröity Suomen lipun alle ja sen kotisatama on Maarianhamina.

Fingardin sisaralus on M/S Swegard.

## Käyttöhistoria
Vuonna 2000 alus valmistui alankomaalaiselta telakalta, jonka jälkeen se luovutettiin Transitorius C.V:n omistukseen, joka rekisteröi aluksen *Transitorius* -nimellä Alankomaiden lipun alle. Loppuvuodesta 2007 suomalainen Bore osti aluksen ja rekisteröi sen *Fingard* -nimisenä Suomen lipun alle. Kotisatamaksi tuli Maarianhamina.

## Lähteet

## Aiheesta muualla
*Bore: M/V Fingard  
*Kuvia Fingardista
Graham Phillips

**Graham Phillips** (s. 14. huhtikuuta 1993 Norwalk, Ohio) on yhdysvaltalainen näyttelijä, joka tuli tunnetuksi elokuvan *[[Evan taivaanlahja]]* myötä. Hän esitti myös pääosaa elokuvassa *[[Ben 10: Race Against Time]]*. Graham on näytellyt Zachary "Zach" Florrickia draamasarjassa Good Wife.
Wergeland

**Wergeland**-nimisiä henkilöitä ovat muun muassa seuraavat norjalaisen kulttuurisuvun jäsenet:

*Nicolai Wergeland (1780–1848), teologi ja poliitikko, Henrik Wergelandin, kenraali Oscar Wergelandin ja Camilla Collettin isä
*Henrik Wergeland (1808–1845), runoilija
*Oscar Wergeland (1815–1895), kenraali ja kartografi
*Oscar Wergeland (1844–1910), taidemaalari, Nicolai Wergelandin veljen pojanpoika
* Camilla Collett, o.s. Wergeland (1813–1895), kirjailija
Neovius

**Neovius** tarkoittaa seuraavia:

* Neovius–Nevanlinna, sukunimi
* Neovius, suomalainen lanka-alan yritys
Arppe

**Arppe** on suomalainen suku, jonka yksi sukuhaara on aateloitu. Suku on alkujaan vanha ja vauras turkulainen porvarissuku, joka eräässä vaiheessa omisti myös Tuorlan kartanon Piikkiössä. Alkuaan suvun nimi oli Ohrapää eli "Åhrapää", ja nimi lyhennettiin 1600-luvun lopulla  muotoon Arp. Arppe-muotoa alettiin käyttää 1700-luvulla. Sukuun kuulunut Helsingin yliopiston rehtori A. E. Arppe aateloitiin vuonna 1863 ja introdusoitiin Suomen Ritarihuoneeseen aatelisena sukuna numero 233. Aatelinen sukuhaara kuitenkin sammui hänen poikansa kuollessa vuonna 1915.

## Suvun jäseniä

* Anton Wilhelm Arppe (1789–1862), suomalainen arkkitehti
* Nils Ludvig Arppe (1803–1861), Värtsilän höyrysahan ja rautaruukin perustaja, Suomen ensimmäisen höyrylaivan, Ilmarisen rakennuttaja
* Adolf Edvard Arppe (1818–1894), Helsingin yliopiston rehtori, jonka mukaan on nimetty Arppeanum-rakennus Helsingissä
* Adolf Edvin Arppe (1852–1889), juristi ja virka- ja valtiopäivämies, Adolf Edvard Arppen poika
* August Fredrik Arppe (1854–1925), näyttelijä, teatterinjohtaja ja näytelmäkirjailija
* Nils J. Arppe (1866–1936), piirilääkäri
* Gustaf Arppe (1884–1967), vuorineuvos, Kymin Oyn Högforsin Tehtaan toimitusjohtaja
* Eeva Genetz (o.s. Arppe, k. 1931), Arvid Genetzin puoliso, Juho ja Paavo Jänneksen äiti, Saima Harmajan isoäiti
* Catalina Sofia (o.s. Arppe) von Essen, Carl Gustaf von Essenin vaimo
* Erik Arppe (1892–1977), taikuri ja parturimestari
* Sylva Arppe (1905–1997), kirjailija
* Olli Arppe (1930–2016), koripalloilija.

## Lähteet
Kalevan kisat 1920

**[[Kalevan kisat]]** järjestettiin vuonna 1920 Helsingissä 3.–4. heinäkuuta. Kilpailupaikkana oli Eläintarhan kenttä. Kalevan maljan voitti Helsingin Kisa-Veikot. Kilpailut olivat samalla pääkisa elokuisiiin Antwerpenin kesäolympialaisiin.

## Mitalistit

## Kalevan malja
Kalevan Malja ratkaistiin mestaruuksien lukumäärän mukaan.

## Lähteet
* 

### Viitteet
Kalevan kisat 1921

**[[Kalevan kisat]]** järjestettiin vuonna 1921 Kotkassa Puistolan urheilukentällä 20.–21. elokuuta. Kalevan maljan voitti Helsingfors IFK. 

## Mitalistit

## Kalevan malja
Kalevan Malja ratkaistiin mestaruuksien lukumäärän mukaan.

## Lähteet
* 

### Viitteet
Kalevan kisat 1922

**[[Kalevan kisat]]** järjestettiin vuonna 1922 Helsingissä 19.–20. elokuuta. Kilpailupaikkana oli Eläintarhan kenttä. Kalevan maljan voitti Helsingfors IFK, joka saavutti 11 mestaruutta. Toiseksi tullut Turun Urheiluliitto voitti viisi lajia.

## Mitalistit

## Katso myös

*Vauhdittomien hyppyjen Suomen-mestaruuskilpailut

## Lähteet
* 

### Viitteet
Jerusalemin kristitty kortteli

**Jerusalemin kristitty kortteli** (; ) on toiseksi suurin Jerusalemin vanhankaupungin neljästä perinteisestä korttelista. Se rajoittuu etelässä armenialaiskortteliin ja idässä muslimikortteliin. Alueella on kaikkiaan noin 40 kristityille pyhää paikkaa. Niiden joukossa on Pyhän haudan kirkko, joka on yksi kristinuskon pyhimpiä paikkoja.

## Lähteet
Porthaon

**Porthaon** – välillä myös Parthaon tai Portheus – oli kreikkalaisessa mytologiassa Kalydonin kuningas ja Oineuksen, Agrioksen ja Melaan isä. Hänen vanhempansa olivat Agenor ja Epikaste.

## Lähteet
Aleksi Holmberg

**Aleksi Holmberg** (s. 17. maaliskuuta 1987 Helsinki) on suomalainen potkunyrkkeilijä ja entinen jääkiekkoilija. Jääkiekossa hän oli pelipaikaltaan puolustaja.

Holmberg aloitti uransa HIFK:ssa. SM-liigassa Holmberg pelasi ensimmäisen kerran kaudella 2006–2007 HIFK:ssa, jossa pelasi yhteensä kolme kautta. Viimeinen HIFK-kausi meni pilalle, sillä hän loukkaantui jo marraskuussa ja joutui olemaan loppukauden sivussa.

Kaudeksi 2009–2010 Holmberg siirtyi HPK:hon. HPK:ssa Holmberg pelasi kaksi kautta ja niiden jälkeen siirtyi  Ranskan pääsarjan Briançoniin, jonka kanssa teki yhden vuoden sopimuksen kesällä 2011. Kaudeksi 2012–2013 hän siirtyi Mestiksen Kiekko-Vantaaseen.

Holmberg pelasi urallaan kuusi nuorten maaottelua (0+3=3). 

Holmberg lopetti jääkiekkouransa vuonna 2012 ja siirtyi potkunyrkkeilijäksi. Hän voitti lajin Suomen-mestaruuden vuonna 2021, 2022 ja 2023. Lisäksi hän edusti Suomea potkunyrkkeilyn MM-kisoissa 2021 ja EM-kisoissa 2022.

## Jääkiekkotilastot

## Potkunyrkkeilytilastot

## Lähteet
*

### Viitteet
Jenny Wolf

**Jenny Wolf** (s. 31. tammikuuta 1979 Berliini) on saksalainen pikaluistelija, viisinkertainen maailmanmestari.

Torinon olympialaisissa 2006 Wolf sijoittui 500&nbsp;metrillä kuudenneksi. Hän voitti 500 metrin maailmanmestaruuden Salt Lake Cityssä 2007 luisteltuaan toisessa lähdössä uuden maailmanennätyksen 37,04. Hän kohensi ennätystä lukemiin 37,02 Calgaryssä 16. marraskuuta 2007. Heerenveenissä 2008 hän voitti sprinttereiden maailmanmestaruuden oltuaan kumpanakin päivänä selvästi nopein 500&nbsp;metrin matkalla. 2008 matkakohtaisissa MM-kilpailuissa Naganossa hän uusi 500 metrin maailmanmestaruutensa. Sprinttereiden MM-kilpailuissa Moskovassa 2009 hän sai hopeaa. Maaliskuussa 2009 hän voitti Kanadan Richmondissa 500 metrin maailmanmestaruuden kolmannen kerran peräkkäin. Hän luisteli uuden 500&nbsp;metrin maailmanennätyksen 37,00 Salt Lake Cityssä 11. joulukuuta 2009. Sprinttereiden MM-kisoissa Obihirossa 2010 hän sai pronssia. Vancouverin olympialaisissa 2010 hän voitti hopeaa 500 metrillä. Hän voitti 500 metrin maailmanmestaruuden jälleen Inzellissä 2011. Sotšin olympialaisissa 2014 hän oli 500 metrillä kuudes.

Wolf on voittanut 100 metrin maailmancupin kokonaiskilpailun kausilla 2005–2006, 2006–2007, 2007–2008 ja 2008–2009 sekä 500&nbsp;metrin kokonaiskilpailun kausilla 2005–2006, 2006–2007, 2007–2008, 2008–2009, 2009–2010 ja 2010–2011. Hän on voittanut kaikkiaan 12 maailmancupin osakilpailua 100&nbsp;metrillä ja 49 osakilpailua 500&nbsp;metrillä (25.2.2014 mennessä). 

## Ennätykset

## Lähteet
*Jenny Wolf SkateResults-tietokannassa 
*Ennätykset www.sskating.com-tietokannassa 
*Jenny Wolf Sportler-Visitenkarte -tietokannassa 

### Viitteet
Aatelismarsalkka

**Aatelismarsalkka** (, *predvoditel dvorjanstva*) oli Venäjän keisarikunnassa yksittäisen kuvernementin aateliston puheenjohtaja. Kuvernementin aateliskokous (*dvorjanskoje sobranije*) valitsi aatelismarsalkan keskuudestaan. Aatelismarsalkat johtivat myös zemstvojen kokouksia. Nimike ja koko aatelin itsehallinto Venäjällä lakkautettiin vuonna 1917.

## Katso myös
*Maamarsalkka

## Aiheesta muualla
*''Genos'' 9 (1938): Vanhan Suomen aatelismarsalkat  Genealogia.fi
Snooker-kausi 2007–2008

Snookerin ammattilaiskausi **2007–2008** koostui kyseisten vuosien aikana pelatuista ranking-turnauksista ja merkittävimmistä kutsuturnauksista, joita ovat *Pot Black Cup*, *Saga Insurance Masters* ja *Malta Cup*. Kausi alkoi uudella ranking-turnauksella Kiinan Shanghaissa.

Kauden kuumin pelaaja oli vuoden 2008 maailmanmestari Ronnie O'Sullivan, joka voitti kolmannen mestaruutensa, ja teki kauden aikana ennätykselliset kolme ''maksimibreikkiä'', joista yksi tuli maailmanmestaruusturnauksen toisella kierroksella. Muita kauden mittaan vakuuttavasti esiintyneitä pelaajia olivat Stephen Maguire, Mark Selby, Shaun Murphy, Marco Fu, nuori Mark Allen sekä Ryan Day. Allen nosti itsensä ensimmäistä kertaa *eliittiin* eli 16 parhaan joukkoon ja Day nousi 10 parhaan joukkoon ranking-listalla seuraavalle kaudelle. Maailmanmestaruusturnauksessa tehtiin snooker-historiaa, sillä ensimmäistä kertaa kaksi pelaajaa samassa turnauksessa tekivät *maksimibreikin*. O'Sullivanin lisäksi myös turnauksen yllättäjä Ali Carter suoritti tämän, ja eteni myös lopulta finaaliin asti ensimmäistä kertaa uransa aikana. Tämän ansiosta hän nosti itsensä ranking-listalla sijalle 7 kaudelle 2008–2009.

## Main tour




### Muita ammattilaisturnauksia





### Seuraavat kaudet

* Kausi 2010–2011
* Kausi 2009–2010
* Kausi 2008–2009

### Edelliset kaudet
* Kausi 2006–2007
* Kausi 2005–2006

### Ranking ''top 16''




## Aiheesta muualla
* World Snooker
* Premier League Snooker 
* Snooker-virus:  Turnierkalender auf Snooker-virus
Wilhelm Zaisser

**Wilhelm Zaisser** (20. kesäkuuta 1893 Gelsenkirchen, Saksan keisarikunta – 3. maaliskuuta 1958 Berliini, Itä-Saksa) oli Itä-Saksan valtion turvallisuuspalvelun Stasin päällikkö vuosina 1950–1953.

Zaisser opiskeli opettajaksi Essenissä vuosina 1910–1913 ja liittyi Saksan keisarikunnan armeijaan ensimmäisen maailmansodan aikana vuonna 1915. Sodan jälkeen hän liittyi Saksan riippumattomaan sosialidemokraattiseen puolueeseen (USPD) ja palasi opettajaksi Esseniin vuonna 1919. Hänet erotettiin vuonna 1921 opettajan virasta kommunistisen toiminnan vuoksi. Zaisser toimi seuraavaksi Saksan kommunistisen puolueen propagandistina ja Kommunistisen internationaalin eli Kominternin toimitsijana Moskovassa Neuvostoliitossa. Hän osallistui Espanjan sisällissotaan taistellen kansainvälisissä prikaateissa. Toisen maailmansodan jälkeen hän nousi huomattavaan asemaan Neuvostoliiton miehitysvyöhykkeellä Itä-Saksassa, kun sen turvallisuuskoneistoa rakennettiin. Vuonna 1950 Zaisser valittiin Saksan sosialistisen yhtenäisyyspuolueen (SED) keskuskomitean jäseneksi. Samana vuonna hänestä tuli vastamuodostetun valtion turvallisuusministeriön eli Stasin päällikkö. Zeisser rakensi Stasista voimakkaan organisaation ja oli sen päällikkönä kesäkuun 1953 Itä-Berliinin kansannousuun saakka. Hänen toimintansa kansannousun aikana arvioitiin epäonnistuneeksi, hänet luokiteltiin puolueen viholliseksi ja hän joutui eroamaan virasta.
TecSAR

**TECSAR** on israelilainen tiedustelusatelliitti. Satelliitti laukaistiin avaruuteen Intiasta PSLV-kantoraketilla 21. tammikuuta 2008.

Nimensä mukaisesti se on SAR-tutkalla varustettu satelliitti. Tämän kokeellisen sateliitin operaattori on "Tsahal". Satelliittin pääurakoitsija oli Israel Aerospace Industries, muita osallistujia olivat MBT Space, ELTA, Tadiran Spectralink ja Rafael. Satelliitti painaa 260 kg. Sen kiertorata on 550 km korkea ympyrärata 41 asteen inklinaatiolla.  

## Lähteet
Tsukuban yliopisto

**Tsukuban yliopisto** () sijaitsee Tsukuban kaupungissa, Ibarakin prefektuurissa Kantō tasangon alueella. Yliopistossa on noin 15&nbsp;000 opiskelijaa (2003).

Nykyinen Tsukuban yliopisto on perustettu lokakuussa 1973, mutta sen edeltäjä () ()  perustettiin alkujaan nimellä Tokyo Shihan Gakko vuonna 1872, ja se on siten Japanin vanhimpia yliopistoja.

Kemian nobelisti vuodelta 2000 Hideki Shirakawa toimi vuodesta 1982 kemian professorina Tsukuban yliopistossa vuoteen 2000. 

## Lähteet
Antti Pajamo

**Antti Juha Ilmari Pajamo** on  musiikin maisteri. Hän kirjoitti ylioppilaaksi 1983 ja valmistui Sibelius-Akatemiasta musiikin maisteriksi 1997. Pajamo toimi SULASOLin musiikkisihteerinä 1990–1992, Yleisradion musiikkitoimittajana 1992–2000 ja toimituspäällikkönä 2000–2002. Yle Radio 1:n ohjelmistopäällikkönä hän toimi 2002–2004, saman kanavan ohjelmajohtajana 2005–2006 ja kanavapäällikkönä 2007-2008. Kustannusosakeyhtiö Teoksen toimitusjohtajana Pajamo toimi 2010–2014.

Pajamo sai vuoden 2007 kirkon tiedonvälityspalkinnon yhdessä ohjelmapäällikkö Minna Lindgrenin kanssa.

## Lähteet

## Aiheesta muualla
* Kuka kukin on 2007, Otava 2006
*  LinkedIn
De se

**De se** () on filosofinen termi, joka tarkoittaa uskomusta tulkittuna niin, että se koskee henkilöä itseään. Toisin sanoen, uskomus on *de se* -uskomus, jos sen katsotaan kohdistuvan jonkun sellaisen proposition totuuteen, joka liittyy uskomuksen omaavaan henkilöön itseensä. Tulkinta eroaa tällöin tietyllä tavalla ''de dicto'' ja ''de re'' -tulkinnoista. David Kellogg Lewisin mukaan *de se* sisällyttää *de dicton*, mutta ei toisin päin.

Esimerkiksi lause

:1a. Pekka uskoo, että hänen housunsa ovat tulessa.

on epämääräinen, ja voidaan tulkita kahdella tavalla:

:1b. Pekka sanoo itselleen: ”Hänen housunsa ovat tulessa”. (*de re*)
:1c. Pekka sanoo itselleen: ”Minun housuni ovat tulessa”. (*de se*)

Lause 1b koskee siis jotain toista henkilöä, lause 1c Pekkaa itseään.

## Lähteet

## Kirjallisuutta

* Burge, Tyler: "Memory and Persons" *[[The Philosophical Review]]*, Vol. 112, No. 3., 2003, ss. 289–337.
* Lewis, David: "Attitudes De Dicto and De Se" *The Philosophical Review*, 88, 1979, ss. 513–543.
* Perry, John: "The Problem of the Essential Indexical" *[[Noûs]]* 13, no. 1, 1979, ss. 3–21.
Pääakselihajotelma

**Pääakselihajotelma** (, lyh. **SVD**) on matriisihajotelma, jota sovelletaan paljon esimerkiksi lineaarialgebran, signaalinkäsittelyn ja tilastotieteen alueilla.

## Teoreeman esittely
Oletetaan *m*x*n*-ulotteinen matriisi *M*, avaruudessa *K*. 

Matriisille M on näin olemassa hajotelma 

:M = U \Sigma V^*, \,\!

* U on *m***m*-ulotteinen ortonormaali matriisi.
* V on *n***n*-ulotteinen ortonormaali matriisi.
* *Σ* on m*n-ulotteinen diagonaalinen matriisi, joka sisältää matriisin *M* ominaisarvot.

Näistä kolmesta matriisista vain *Σ* on uniikki, mutta *V* ja *U* voivat vaihdella käytetyn numeerisen menetelmän mukaan.

## Kirjallisuutta
* 
*
Kalevan kisat 1925

**[[Kalevan kisat]]** järjestettiin vuonna 1925 Viipurissa Papulan kentällä 15.–16. elokuuta. Kalevan maljan voitti Tampereen Pyrintö. 

## Mitalistit

## Kalevan malja
Kalevan Malja ratkaistiin mestaruuksien lukumäärän mukaan.

## Lähteet
* 

### Viitteet
Kalevan kisat 1924

**[[Kalevan kisat]]** järjestettiin vuonna 1924 Lahdessa 23.–24. elokuuta. Kilpailupaikka oli Lahden urheilukenttä (Radiomäen kenttä). Kuulantyönnön, kiekonheiton ja keihäänheiton molempien käsien yhteistuloskilpailu ja painonheitto olivat ohjelmassa viimeistä kertaa. Kalevan maljan voitti Helsingfors IFK. 

## Mitalistit

## Kalevan malja
Kalevan Malja ratkaistiin mestaruuksien lukumäärän mukaan.

## Lähteet
* 

### Viitteet
Jalkapallo kesäolympialaisissa 1928

**[[Kesäolympialaiset 1928|Vuoden 1928 kesäolympialaisten]]** jalkapalloturnaus oli viimeinen olympiaturnaus ennen kuin jalkapallon maailmanmestaruuskilpailut pelattiin ensimmäistä kertaa vuonna 1930. Olympiajalkapallo oli merkittävin kansainvälinen jalkapallotapahtuma ja olympiajalkapallon suosio innosti FIFA:a oman jalkapalloturnauksen perustamiseen.

Olympiakultaa voitti Uruguay. Loppuottelussa se voitti Argentiinan uusintaottelun jälkeen maalein  2-1.

## Ottelut

### Karsintakierros

### 1. kierros

----

----

----

----

----

----

----

### Puolivälierät

----

----

----

### Välierät

----

### Pronssiottelu

### Loppuottelu

----

## Ottelukaavio

## Lohdutussarja
#### 1.kierros
Turnauksesta pudonneiden joukkueiden kesken pelattiin lohdutussarja. Kansainvälinen olympiakomitea ei laske otteluita virallisiksi otteluiksi, mutta FIFA tilastoi ne turnaukseen kuuluviksi otteluiksi. Lohdutussarjaan osallistui vain neljä joukkuetta.

----

#### Lohdutusfinaali

## Lähteet
Kaj-Erik Gustafsson

**Kaj-Erik Albert Gustafsson** (s. 24. marraskuuta 1942 Loviisa) on suomalainen urkuri, joka on myös säveltänyt vokaali- ja urkumusiikkia. Hän opiskeli urkujensoittoa Sibelius-Akatemiassa opettajinaan Enzio Forsblom, Harald Andersen, Nils-Eric Fougstedt, Erik Tawaststjerna ja Bengt Johansson. Urkudiplomin hän suoritti 1969 ja piti ensikonsertin samana vuonna. Lisäksi hän täydensi improvisaatio-opintoja Gaston Litaizen ja Anders Bondemanin kursseilla. Director musices -arvonimen Gustafsson sai vuonna 1984.

Gustafsson toimi Helsingin Matteuksen seurakunnan ylimääräisenä kanttori-urkurina 1962–1966, Helsingin pohjoisen ruotsinkielisen seurakunnan urkurina 1966–1969 ja Helsingin eteläisen ruotsinkielisen seurakunnan urkurina 1969–1995. Hän toimi lisäksi Sibelius-Akatemian urkuimprovisoinnin lehtorina 1973–2006. Radion kamarikuoron laulajana Gustafsson oli 1962–1979 ja saman kuoron johtajana 1983–1984. Chorus Sanctae Ceciliae -kuoroa hän johti 1967–1975 ja Sällskapet svenska sångaren -kuoroa 1968–1976. Finlands svenska kyrkosångsförbundin taiteellisena johtajana hän toimi 1970–1975, Klemetti-Opiston kamarikuoron johtajana 1983–1989, Finlands svenska manssångarförbundin taiteellisena johtajana 1972–1978 ja Paraisten urkupäivien taiteellisena johtajana 1980–2001. Vuosina 1971–1988 hän toimi Klemetti-Opiston opettajana.

Gustafsson on konsertoinut urkurina ja kuoronjohtajana Suomen lisäksi Pohjoismaissa, Virossa, Belgiassa, Ranskassa, Italiassa, Japanissa ja Yhdysvalloissa. Hän on myös sovittanut levytettäviä kappaleita ja levyttänyt urkurina. Vuonna 2007 Gustafsson voitti turkulaisen Tritonuksen laulajat -kamarikuoron järjestämän sävellyskilpailun Kirsi Kunnaksen runoon *Herra Pii Poo* säveltämällään teoksellaan. Kilven Kuoron satavuotisjuhlaan vuonna 2013 Gustafsson sävelsi kaksi laulua, Minä haluaisin ja Onni, kerro minulle, Tommy Tabermannin runoihin. Samana vuonna Gustafsson sävelsi urkuteoksen Keravan kirkon 50-vuotisjuhlaan.

Gustafssonin ensimmäinen puoliso oli pianisti ja musiikinopettaja Marjukka Gustafsson o.s. Hapuoja (1942–1989). Heidän poikansa on sellisti Jan-Erik Gustafsson (s. 1970). Marjukka Gustafssonin isä oli kapellimestari Jukka Hapuoja. Kaj-Erik Gustafssonin toinen puoliso vuodesta 1991 on pianisti Annikka Konttori-Gustafsson.

## Sävellyksiä
* Oratoriet Tomas
* Kyrkodrama Jona
* Missa cum jubilo
* Missa di S:t Johannis
* Requiem
* Te Deum
* Misericordiae (uruille ja kamariorkesterille)
* Juhlasoitto (uruille)
* Jubilemus (uruille)
* Luodut, te Herraa kiittäkää (fantasia)
* Herren är min herde (meditativt oratorium 2007)
* lisäksi liturgista musiikkia, urkukoraaleja, motetteja ja kuorolauluja ruotsin-, suomen- ja latinankielisiin teksteihin

## Lähteet

## Aiheesta muualla
*
Länsi-Yhdysvaltain Grand Prix 1979

**Länsi-Yhdysvaltain Grand Prix 1979** oli Formula 1 -sarjan osakilpailu, joka ajettiin 8. huhtikuuta 1979 Long Beachin katuradalla Yhdysvalloissa. Kilpailun voitti Ferrarilla paalupaikalta startannut kanadalainen Gilles Villeneuve.

## Tulokset

## Muuta

*Paalupaikka: Gilles Villeneuve – 1.18,825
*Nopein kierros: Gilles Villeneuve – 1.21,200 (kierroksella ?)

## Lähteet
Lars Onsager

**Lars Onsager** (27. marraskuuta 1903 Kristiania, Norja – 5. lokakuuta 1976 Coral Gables, Florida, Yhdysvallat) oli norjalainen kemisti ja fyysikko. Hän sai Nobelin kemianpalkinnon vuonna 1968 irreversiibelien prosessien termodynamiikkaa käsittelevistä tutkimuksista. 

Onsager valmistui insinööriksi Norges tekniske høgskolesta vuonna 1925. Vuonna 1925 hän myös korjasi Peter Debyen ja Erich Hückelin teoriaa ionien Brownin liikkeestä liuoksissa ja hän julkaisi sen vuonna 1926. Onsager teki matkan Zürichiin, missä Debye oli opettamassa, ja kertoi huomanneensa virheen tämän teoriassa. Onsagerista tuli Debyen assistentti ETH Zürichiin. Siellä hän toimi aina vuoteen 1928.

Vuonna 1928 hän siirtyi opettamaan Johns Hopkinsin yliopistoon Yhdysvaltoihin. Onsager kuitenkin huomasi, että vaikka hän olikin taitava kehittämään fysikaaliseen kemiaan liittyviä teorioita, hänellä ei ollut opettajan kykyjä.

JHU:n jälkeen Onsager siirtyi Brownin yliopistoon. Siellä ollessaan hän johti kineettisten yhtälöiden ns. Onsagerin relaatiot, mistä hänelle myönnettiin kemian Nobel-palkinto 1968. 1930-luvun laman takia Onsager joutui jättämään paikkansa Brownin yliopistossa ja siirtyi Yaleen lyhyen Euroopan-vierailun jälkeen.

Onsager vietti lopun työuransa Yalen yliopistossa. Vuonna 1944 hän esitti eksaktin ratkaisun kaksiulotteiselle Ising-mallille. Toisen maailmansodan jälkeen hän julkaisi teoreettisen selityksen nestemäisen heliumin suprajuoksevuudelle. Vuotta myöhemmin samanlaisen teorian julkaisi itsenäisesti Richard Feynman. Onsager tutki myös nestekiteitä.

## Aiheesta muualla
* Onsagerin elämäkerta Nobel-säätiön sivuilla
Walter Kreye

**Walter Kreye** (s. 18. heinäkuuta 1942 Oldenburg, Saksa) on saksalainen näyttelijä, joka näytteli vuoden 2008 alusta alkaen saksalaisessa rikossarjassa *[[Kettu (televisiosarja)|Kettu]]* (). Hänen roolihenkilönsä rikosylikomisario Rolf Herzog tuli Rolf Schimpfin esittämän rikosylikomisario Leo Kressin tilalle murharyhmän johtoon. Walter Kreye joutui jättämään sarjan vuonna 2012 sairauden vuoksi. Kreye on näytellyt tätä ennen muun muassa sarjoissa *[[Kahden keikka]]* ja *[[Siska]]*. Kreye on ollut kaksi kertaa naimisissa; aikaisemmasta liitosta hänellä on yksi poika ja toisesta liitosta kaksi tytärtä näyttelijä Sabine Wegnerin kanssa. Hän on valmistunut Bochumin draamakoulusta. Walter Kreye on 180 senttiä pitkä.

## Valikoitu filmografia
*Kahden keikka (1989–1997)
*Wolffs Revier (1993–2005)
*Polizeiruf 110 (1996–2000)
*Doppelter Eindsatz (1997–2007)
*Etsivä Lea Sommer (2001)
*Unconcsius (2004)
*Wilsberg (2004)
*Hölle im Kopf (2005)
*Katze im Sack (2005)
*Der Staatsanwalt (2005)
*Tatort (2005)
*Autopiloten (2007)
*Kettu (2007–2012)
*Siska (2007)
*30 Karat Liebe (2009)
*Mama Kommt (2009)
*Schwarzwaldliebe (2009)

## Aiheesta muualla

* 
* Walter Kreye ZDF:ssä
Even Wetten

**Even Gabrielsen Wetten** (s. 12. elokuuta 1982 Hamar, Norja) on norjalainen pikaluistelija.

Wetten voitti maailmanmestaruuden 1&nbsp;000 metrillä matkakohtaisissa MM-kilpailuissa 2005. Samoissa kilpailuissa hän sijoittui 1&nbsp;500 metrillä pronssille. Sprinttimaailmanmestaruuskilpailuissa Wetten on sijoittunut kaksi kertaa 11:nneksi, vuosina 2006 ja 2007.

Torinon 2006 olympialaisissa Wetten sijoittui 1&nbsp;500 metrillä 10:nneksi, ja 1&nbsp;000 metrillä sijoitus oli 23:s.

## Lähteet
*Even Wetten Skateresults.comin sivuilla
Julius Caesarin temppeli

**Julius Caesarin temppeli** () oli jumalaksi julistetun Julius Caesarin temppeli antiikin Roomassa. Sen altttari on edelleen jäljellä. Toisen triumviraatin jäsenet päättivät temppelin rakentamisesta sen jälkeen kun senaatti julisti Caesarin jumalaksi vuonna 42 eaa. Temppeli otettiin käyttöön 18. elokuuta 29 eaa. Caesarin ruumis poltettiin Forum Romanumin itäreunalla, ja tälle paikalle temppelikin rakennettiin. Hadrianus antoi jälleenrakentaa temppelin.

## Lähde
* Samuel Ball Platner (as completed and revised by Thomas Ashby): A Topographical Dictionary of Ancient Rome, London: Oxford University Press, 1929. Divi Iuli

## Aiheesta muualla
Arizona Baby

**Arizona Baby** (*Raising Arizona*) on veljesten Joel ja Ethan Coenin tekemä yhdysvaltalainen komediaelokuva vuodelta 1987. Joel toimi ohjaajana ja elokuvan tuotti Ethan. Pääosissa ovat Nicolas Cage ja Holly Hunter.

Vuosien kuluessa elokuva on saanut jonkinlaisen kulttimaineen. Yhdysvaltojen elokuvainstituutti on listannut 100 kaikkien aikojen hauskinta elokuvaa, *Arizona Baby* on tällä listalla sijalla 31. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Arizona Babyn* kaikkien aikojen sadan parhaan komedian listalle sijalle 32.

Elokuva kertoo pikkurikollisesta H.I. McDonnoughista joka ei ole löytänyt kunnollista suunta elämälleen ja enimmäkseen ryöstelee pieniä ruokakauppoja. Lopulta hän joutuu vankilaan, jossa tapaa poliisilaitoksen kuvaajan Edin. H.I. ja Ed rakastuvat. H.I. päättää tehdä parannuksen kun pari kihlautuu. Pari yrittää lasta, mutta monet yritykset eivät tuota tulosta. Seuraavaksi pari yrittää adoptiota mutta siinäkään he eivät onnistu sillä H.I:n menneisyys on rikosten siivittämä. Pari näkee uutisissa jutun rikkaasta Nathan Arizonasta jonka vaimo synnytti juuri viitoset. Pari saa mielestään hyvän idean – he kidnappaavat yhden Arizonan lapsista!

## Rooleissa

## Lähteet
Yvonne Hannus

**Yvonne Maria Hannus** (s. 9. kesäkuuta 1954 Pohja) on entinen suomalainen juoksija.

Hannus saavutti henkilökohtaisilla matkoilla ulkoradoilla neljä suomenmestaruutta 800 metrin juoksussa. Lisäksi hän sai kolme SM-hopeaa 400 metrin juoksussa ja kaksi SM-pronssia 200 metrin juoksussa sekä sijoittui kerran 100 metrin juoksun SM-finaalissa neljänneksi (vuonna 1972). 

Hannus edusti Suomea vuonna 1978 Prahan EM-kisoissa 400 metrin juoksussa ja 4 × 400 metrin viestijuoksussa. Seuratasolla hän edusti Hangö Idrottsklubbia ja Karis Idrottsklubbia.

## Saavutukset
*800 m juoksu
**Suomen mestari: 1979, 1980, 1981, 1982

*400 m juoksu
**SM-hopea: 1977, 1978, 1981

*200 m juoksu
**SM-pronssi: 1977, 1978 

## Lähteet
* 

## Aiheesta muualla
*
Tietokone-etiikka

**Tietokone-etiikka** käsittelee sekä informaatioteknologian käyttämisestä syntyviä uusia eettisiä kysymyksiä että perinteisiä kysymyksiä uudessa toimintaympäristössä. Tietokone-etiikan on perinteisesti katsottu olevan sovelletun etiikan osa-alue. Tyypillisiä sovelletun etiikan kysymyksiä tietokone-etiikan alueella ovat muun muassa

# Eroaako "spam" olennaisesti perinteisestä roskapostista?. Rajakustannus on sähköisessä roskapostissa olennaisesti alhaisempi.
# Eroavatko sähköiset rekisterit olennaisesti perinteisistä rekistereistä? Niihin tehdyillä hauilla saadaan aikaiseksi tuloksia joita suurista aineistoista ei muuten voitaisi saada lainkaan (tai ainakaan järkevässä ajassa).
# Vaikuttaako digitaalisen kameran ja matkapuhelimen yhdistäminen arkitoimintaamme? Kuvaaminen on olennaisesti helpompaa kun kamera on monilla mukana koko ajan ja kuvien levittäminen verkossa on helppoa ja nopeaa.

Kuitenkin esimerkiksi Luciano Floridi on argumentoinut että informaatio on moraalisesti parempaa kuin kaaos ja siten informaatio voisi toimia oman informaatioetiikan teorian pohjana.

Samaten tietokone-etiikan ainutlaatuisuutta on perusteltu viittaamalla määrällisen (kvantitatiivisen) muuttumisena tietokoneen ja tietoverkkojen vaikutuksena laadulliseksi (kvalitatiiviseksi). Tietokoneet ja tietoverkot tarjoavat mahdollisuuden tehdä asioita jotka aiemmin olivat joko mahdottomia tai ainakin erityisen hankalia.

## Ammattietiikka

Tietotekniikan ammattilaisen ammattietiikkaan voi tutustua esimerkiksi Tietotekniikan liiton etiikan työryhmän sivustolta. 

Myös IFIPin (International Federation for Information Processing)] SIG (Special Interest Group) 9.2.2 on a Framework for Ethics of Computing on pyrkinyt kehittämään kansainvälisen tietotekniikan ammattilaisen eettisen ohjeen. Koska tässä ei ole onnistuttu, on sen sijaan tuotettu ohje kansallisen ammattietiikan ohjeen kirjoittamista varten.

## Katso myös
* Tietojenkäsittelytieteen filosofia
* Vapaa ohjelmisto

## Lähteet

## Aiheesta muualla
* Tietotekniikan ammattilaisen etiikan ohjeisto 
* International Center for Info Ethics 
* International Review of Information Ethics 
* 
*
Kim Hunter

**Kim Hunter** (oik. **Janet Cole**, 12. marraskuuta 1922 Detroit, Michigan – 11. syyskuuta 2002 New York, New York) oli yhdysvaltalainen teatteri-, televisio- ja elokuvanäyttelijä.

## Ura
Hunterin ensimmäinen elokuva oli *[[Seitsemäs uhri]]* vuodelta 1943. Vuonna 1947 hän näytteli Stella Kowalskia Tennessee Williamsin kirjoittamassa Broadway-näytelmässä *[[Viettelysten vaunu (näytelmä)|Viettelysten vaunu]]* (*A Streetcar Named Desire*). Hän näytteli Stellan roolin myös näytelmän elokuvaversiossa vuonna 1951. Hän sai elokuvaroolista parhaan naissivuosan Oscarin ja Golden Globen.

Hänen muita tunnettuja elokuviaan ovat esimerkiksi *[[Kysymys elämästä ja kuolemasta]]* (1946) sekä kolme Apinoiden planeetta -elokuvaa: *[[Apinoiden planeetta (vuoden 1968 elokuva)|Apinoiden planeetta]]* (1968), *[[Paluu apinoiden planeetalle]]* (*Beneath the Planet of the Apes*, 1970) ja *[[Pako apinoiden planeetalta]]* (*Escape from the Planet of the Apes*, 1971). Hunterin elokuvaura kärsi kuitenkin pahoin joutumisesta Hollywoodin mustalle listalle 1950-luvun lopussa epäiltynä kommunismista. Hän saattoi kuitenkin jatkaa uraansa Broadwayllä.

Elokuvien lisäksi hän loi uraa televisiossa näyttelemällä lukuisissa saippuasarjoissa, saaden jopa Emmy-ehdokkuuden. Hunter on saanut urastaan kaksi tähteä Hollywood Walk of Famelle, toisen elokuvista ja toisen televisiosta.

## Yksityiselämä

Kim Hunter oli elämänsä aikana kaksi kertaa naimisissa; ensimmäinen avioliitto päättyi eroon vuonna 1946 ja toinen aviomiehen kuolemaan vuonna 2000. Hänellä oli kaksi lasta, yksi kummastakin avioliitosta. Hän kuoli sydänsairauteen 79-vuotiaana.

## Lähteet

## Aiheesta muualla
* 
* 
* Kim Hunter NNDB:ssä
Lohjelm

**Lohjelm** (myös muodossa *Lohielm*) oli Ruotsin vallan aikainen suomalainen aatelissuku. Vaikka suvun jäseniä edelleen elää Suomessa, ei sukua kuitenkaan koskaan introdusoitu Suomen Ritarihuoneeseen.

Aatelissuvun kantaisä on luutnantti *Göran Lohjelm*, jonka Ruotsin kuningas Kaarle XI aateloi 1693 hänen sotakentillä osoittamansa urhoollisuuden perusteella. Suku introdusoitiin Ruotsin ritarihuoneeseen vuonna 1697 aatelisena sukuna numero 1302. Göran Lohjelm peri isältään Sääksmäen kirkkoherralta *Thomas Knutsson Paltheniukselta* Lotilan kartanon Sääksmäellä. Isä polveutuu 1600-luvulla eläneestä turkulaisesta porvarista nimeltä Knut Palttu. Huonosta maineesta ja alkoholin käytöstä huolimatta hän onnistui pysymään kirkkoherran virassa 49 vuotta. 

Göranin äiti Anna Nöding oli skånelais-liiviläistä aatelissukua.

Göranin ainoa aikuisikään elänyt lapsi, poika Patrik (1686-1706) menehtyi Viipurin puolustuksessa saamiinsa haavoihin 21-vuotiaana. Myös kolmen seuraavan sukupolven ajan suku säilyi hengissä vain yhden aikuisikään eläneen pojan kautta, samalla "vaipuen talonpoikaisuuteen". Patrikin pojan pojan poika *Otto-Eric Lohjelm* (1774-1843) asettui 1797 torppariksi Vesilahden Krääkkiön kylän Rautialan rusthollin Oravanlinnan torppaan. Suomen Ritarihuoneen järjestäytyessä vuonna 1815 olisi myös Lohjelmin suvun pitänyt ilmoittautua introduktiota varten. Torpparina Otto-Eric ei enää kuulunut säätyläisiin ja ilmoittautuminen jäi tekemättä.

Maanviljelijöinä ja torppareina suku menestyi ja lisääntyi. Vuonna 1995 perustetussa Lohjelmin sukuseurassa onkin satoja jäseniä.

Vuonna 1857 torppari Otto Erik Oravalinna Lohjelmille myönnettiin Suomen talousseuran pieni ansiomitali.

Kahdesti 1800-luvulla suvun jäsenten asioita käsiteltiin Turun hovioikeudessa. Vuonna 1859 M. Mikonpoika Orawa kävi oikeutta talollista O. E. Otonpoikaa Lohjelmia vastaan.
Vuonna 1880 torppari Gustaf Orawalinna eli Lohjelm kävi oikeutta talollista Efraim Mösää vastaan.

Vuoden 1906 suuressa nimenmuutoksessa suvun jäsenet suomalaistivat nimiään; eräästä *Ernst Lohjelmistä* tuli *Järvinen*, hänen veljestään *Laakso*. Suvun mieslinjaisista jälkeläisistä osa käyttää nimeä *Junkkaala* Jopin talon erään torpan mukaan. Suvun päämies on Rauno *Kokkola* – sukunimi tulee Kokkolan talosta, jonne torpparinpoika Otto Eric pääsi kotivävyksi. Suvun mieslinjaisista jäsenistä nykyään tunnetuimmat lienevät Suomen Raamattuopiston entinen rehtori, nykyinen toiminnanjohtaja Timo Junkkaala sekä Suomen teologisen instituutin entinen pääsihteeri, nykyinen Suomen lähetysseuran Tansanian lähetti Eero Junkkaala.

Vuonna 1996 suvun jäsenet pyysivät introduktiota Suomen Ritarihuoneeseen, mutta tämä ei tasavaltaisten lakien aikana ollut mahdollista.

## Katso myös
*Lotila (täsmennyssivu)

## Aiheesta muualla
* Wälikangas Eino: *Lohjelm. Ruotsin ritarihuoneeseen merkitty aatelissuku n:o 1302*, Suomen Sukututkimusseuran Vuosikirja IX , 1925.

## Lähteet
Belgian Grand Prix 1976

**[[Belgian Grand Prix]]** 1976 oli Formula 1 -sarjan osakilpailu, joka ajettiin 16. toukokuuta Zolderin radalla. Kilpailun voitti Niki Lauda, jolle voitto oli kauden kolmas.

## Tulokset

## Muuta
*Paalupaikka: Niki Lauda – 1.26,55
*Nopein kierros: Niki Lauda – 1.25,98

## Lähteet
Italian Grand Prix 1976

**Italian Grand Prix 1976** oli Formula 1 -sarjan osakilpailu, joka ajettiin 12. syyskuuta 1976 Autodromo Nazionale Monzan radalla. Kilpailun voitti Ronnie Peterson.

## Tulokset

## Lähteet
24: Redemption

**24: Redemption** on vuonna 2008 ensi-iltansa saanut televisioelokuva. Elokuva perustuu *[[24 (televisiosarja)|24]]*-televisiosarjaan, ja se sijoittuu ajallisesti sarjan kuudennen tuotantokauden jälkeiseen aikaan ja toimii esinäytöksenä seitsemännelle tuotantokaudelle, jota alettiin esittää Yhdysvalloissa tammikuussa 2009.

Elokuvan tapahtumat sijoittuvat kuvitteelliseen Afrikan valtioon Sangalaan, jossa Yhdysvaltain hallituksen etsimä Jack Bauer toimii avustustyöntekijänä ja päätyy tahtomattaan keskelle sotilasvallankaappausta. Samaan aikaan Yhdysvalloissa on uuden presidentin Allison Taylorin virkaanastujaispäivä. Tapahtumat etenevät sarjan tapaan reaaliajassa, kello 15.00–17.00.

Elokuva ensiesitettiin Yhdysvalloissa Fox-kanavalla 23. marraskuuta 2008, ja se julkaistiin DVD:llä pidennettynä versiona kaksi päivää myöhemmin. Ensiesitystä seurasi keskimäärin noin 12 miljoonaa katsojaa. Elokuva sai viisi Emmy-ehdokkuutta, ja Kiefer Sutherland oli ehdolla myös Golden Globe -palkinnon saajaksi roolistaan Jack Bauerina.

## Juoni
Yhdysvaltain hallitusta pakoileva entinen liittovaltion agentti Jack Bauer tekee avustustyötä Afrikan Sangalassa, Okavangon amerikkalaiskoulussa. Hallitus on jo yli vuoden yrittänyt saada Baueria vastaamaan kidutussyytteisiin, jotka koskevat tämän käyttämiä kovakouraisia kuulustelumenetelmiä.

Jokin taho Yhdysvaltain hallituksesta on toimittanut sotapäällikkö Jumalle aseita ja tämä suunnittelee sotilasvallankaappausta. Hän pakkovärvää lapsia sotilaiksi ja hänen joukkonsa hyökkäävät kouluun. Jackin ainoa keino pelastaa lapset on viedä heidät Yhdysvaltain suurlähetystöön, jonka väistyvä presidentti Noah Daniels on kuitenkin määrännyt evakuoitavaksi.

## Pääosat

## Lähteet

## Aiheesta muualla
*
Tommy Moe

**Tommy Moe** (s. 17. helmikuuta 1970 Missoula, Montana) on yhdysvaltalainen entinen alppihiihtäjä ja olympiavoittaja.

Moe voitti olympiakultaa syöksylaskussa Lillehammerin olympialaisissa 1994. Samoissa olympialaisissa hän sijoittui supersuurpujottelussa hopealle ja laski alppiyhdistetyssä viidenneksi. Naganon olympialaisissa 1998 Moe oli super-G:ssä 8:s ja syöksylaskussa 12:s. Maailmanmestaruuskilpailuissa Moen uran paras sijoitus tuli Moriokan kisoista 1993, jossa hän laski syöksylaskun viidenneksi.

Urallaan Moe pystyi vain yhteen maailmancupin osakilpailuvoittoon, ja yhteensä seitsemään palkintokorokepaikkaan.

Moe lopetti uransa vuonna 1998 ja on toiminut sen jälkeen muun muassa vaateyrityksen ja hiihtokeskuksen edustustehtävissä.

## Lähteet
*
*Moe Ski-databasen sivuilla 

### Viitteet
Komero

**Komero** on kodin tai työpaikan irtaimiston säilyttämiseen tarkoitettu korkea kaappi tai huone. Komeroita on huoneistossa yleensä useita eri tarkoituksiin, kuten siivouskomero, ruokakomero ja vaatekomero. Siivouskomeroon voidaan hankkia erillisiä hyllyköitä ja telineitä, kuten letkuteline. Vaatekomerot voivat olla liukuovellisia. Vaatekomeroiden varusteisiin kuuluvat vaatetangot ja hyllymäiset laatikot tai korit. Ruokakomerossa säilytetään komerossa säilyviä ruoka-aineita, kuten hedelmiä, hilloja ja kuiva-aineita, kuten kahvia ja mausteita. Siellä saatetaan myös säiyttää keittiövälineitä. Komeroiden vaihtoehtoja ovat avoimet hyllyt.

## Lähteet
Kerttulit

**Kerttulit** (Parulidae) on suurehko heimo pienenkokoisissa varpuslinnuissa. Niitä löytyy luonnonvaraisina Keski-, Pohjois- ja Etelä-Amerikasta. Kerttulit elävät pääosin puissa, vaikkakin muutama laji viettää aikaansa myös maassa. Suurin osa kerttuleista on hyönteissyöjiä. Monilla koirailla on höyhenpeitteessä paritteluaikana kirkkaita värejä, sillä koiraiden pitää joka vuosi valloittaa naaraat puolelleen. Kaikilla lajeilla ei kuitenkaan ole eroja naaraiden ja koiraiden välillä edes paritteluaikana. Kerttulit ovat pieniä lintuja; pienin lintu, rusoperäkerttuli, on 9-10 cm pitkä ja pisin lintu, tulipääkerttuli, on 11-16 cm pitkä. Kerttuleiden munien lukumäärä vaihtelee pohjoisten muuttolintujen yli kuudesta munasta, trooppisten paikkalintujen kahteen munaan.

Kerttuleihin on sijoitettu ennen banaanikerttuli ja vuorikerttuli, mutta nykyään ne kuuluvat omiin heimoihinsa.
Kerttuleihin kuuluu 18 sukua ja 108 lajia.

## Suvut ja lajit

### [[Inkakerttulit]] ''Myiothlypis''

### [[Kultakerttulit]] ''Vermivora''
* Kultakerttuli *Vermivora cyanoptera*
* Kultasiipikerttuli *Vermivora chrysoptera*
* Surukerttuli *Vermivora bachmanii*

### [[Kruunukerttulit]] ''Basileuterus''

### [[Liekkikerttulit]] ''Oreothlypis''
* Liekkikerttuli *Oreothlypis gutturalis*
* Sirppikerttuli *Oreothlypis superciliosa*

### [[Loistokerttulit]] ''Setophaga''

### [[Naamiokerttulit]] ''Geothlypis''

### [[Rantakerttulit]] ''Parkesia''
* Purokerttuli *Parkesia motacilla*
* Rantakerttuli *Parkesia noveboracensis*

### [[Tulikerttulit]] ''Cardellina''
* Mustahilkkakerttuli *Cardellina rubrifrons*
* Sitruunakerttuli *Cardellina pusilla*
* Ruusukerttuli *Cardellina versicolor*
* Tulikerttuli *Cardellina rubra*
* Viirurintakerttuli *Cardellina canadensis*

### [[Viherkerttulit]] ''Leiothlypis''
 

### [[Viuhkakerttulit]] ''Myioborus''

### Lajeja, joilla on oma sukunsa
* Kiipijäkerttuli *Mniotilta varia*
* Kolokerttuli *Protonotaria citrea*
* Lymykerttuli *Limnothlypis swainsonii*
* Rämekerttuli *Oporornis agilis*
* Saintluciankerttuli *Leucopeza semperi*
* Tulipääkerttuli *Seiurus aurocapilla*
* Viheltäjäkerttuli *Catharopeza bishopi*
* Viirupääkerttuli *Helmitheros vermivorum*

## Lähteet
Sonja Nef

**Sonja Nef** (s. 19. huhtikuuta 1972 Heiden, Sveitsi) on sveitsiläinen entinen alppihiihtäjä, joka oli erikoistunut lähinnä suurpujotteluun.

Nef voitti suurpujottelun maailmanmestaruuden vuonna 2001, Itävallan St. Antonissa järjestetyissä maailmanmestaruuskilpailuissa. Samoissa MM-kilpailuissa hän sijoittui pujottelun seitsemänneksi. Suurpujottelun olympiapronssia Nef saavutti Salt Lake Cityn kisoista 2002. St. Moritzin MM-kilpailuissa 2003 hän sijoittui pujottelussa kuudenneksi ja suurpujottelussa kahdeksanneksi.

Nef voitti urallaan 15 maailmancupin osakilpailua, 13 suurpujottelussa ja 2 pujottelussa. Lisäksi hän pystyi kahteen peräkkäiseen suurpujottelun lajicupin voittoon kausilla 2000–2001 ja 2001–2002. Hänen paras sijoituksensa maailmancupin loppupisteissä on kolmas sija kaudelta 2001–2002.

Nef kärsi urallaan lukuisista loukkaantumisista ja hänelle tehtiin yhteensä seitsemän polvileikkausta. Helmikuussa 2006, Nef ilmoitti uransa päättyneen.

## Osakilpailuvoitot

## Lähteet
*
*Nef Ski-databasen sivuilla 

### Viitteet
Winnipeg Falcons

**Winnipeg Falcons** oli Winnipegissä toiminut jääkiekkoseura. Seuran perustivat vuonna 1911 aiemmin Icelandic Athletic Clubissa ja Vikings-joukkueessa pelanneet islantilaiset jääkiekkoilijat.

Falcons pääsi kaudeksi 1910–1911 mukaan uuteen vasta perustettuun jääkiekkosarjaan, jossa pelasivat mm. Kenora Thistles, Brandon Wheat City ja Winnipeg AAA. Kaudeksi 1913–1914 Falcons siirtyi *Independent Hockey Leagueen*, missä se saavutti tulokaskaudellaan neljä voittoa ja kahdeksan tasapeliä. Seuraavalla kaudella se voitti mestaruuden.

Kaudella 1919–1920 Falcons pääsi edustamaan Länsi-Kanadaa Allan Cupiin voitettuaan *Manitoba Hockey Leaguen* mestaruuden sekä peitottuaan *Winnipeg Hockey Leaguen* mestarin. Frank Frederickson voitti liigan maalikuninkuuden 23 maalillaan kymmenessä ottelussa. Allan Cupin loppuottelussa Falcons voitti Toronton yliopiston joukkueen kaksiosaisessa ottelussa yhteismaalein 11–5. Allan Cupin voittajajoukkue pääsi edustamaan Kanadaa Antwerpenin kesäolympialaisiin. Olympialaisissa joukkue voitti kultamitalin. 

Kaikki pelaajat olivat islantilaisten maahanmuuttajien jälkeläisiä. Nykyisin Islannin jääkiekkomaajoukkueen pelipaidassa on haukan kuva kunnianosoituksena maan jääkiekkoperinteille.

## Aiheesta muualla
* http://www.winnipegfalcons.com/